भवनाथपुर(गढ़वा) : भवनाथपुर प्रखंड के सरकारी विद्यालयों से चयनित 30 छात्रों को नवोदय एवं नेतरहाट विद्यालय में प्रवेश दिलाने हेतु शिक्षक मुकेश शुक्ला एवं मनोज गुप्ता की अध्यक्षता में गठित 11 सदस्यीय शिक्षकों की टीम द्वारा निःशुल्क कोचिंग क्लास कराया जाएगा।उक्त बातो की जानकारी देते हुए मुकेश शुक्ला ने बताया कि सरकारी विद्यालयों में कक्षा तीन से पांच तक के छात्रों को मूल्यांकन में प्राप्त मेधांक के अनुसार प्रवेश लिया जाएगा,उक्त कोचिंग क्लास अनुभवी शिक्षकों द्वारा बीआरसी भवनाथपुर परिसर में सप्ताह में तीन दिन सोमवार,बुधवार एवं शुक्रवार को साढ़े तीन बजे से पौने पांच बजे तक कराया जायेगा किन्तु बच्चे को ससमय लाने एवं ल जाने की जिम्मेवारी चयनित छात्रों के अभिभावकों की होगी।उक्त दल में दिवाकर चौधरी, केके पाठक, केपी विश्वकर्मा,अशोक सिंह,सुनील लाल,दीपक तिवारी,एके भारती एवं पी एस शर्मा के नाम शामिल है।उक्त टीम को बीईईओ राकेश कुमार ने शुभकामनाएं देते हुए आशा व्यक्त किया कि क्षेत्र के बच्चे प्रतिष्ठित विद्यालयों में प्रवेश प्राप्त कर क्षेत्र का नाम रौशन करेंगे।